Καρίν Ζαν-Πιέρ

Η Καρίν Ζαν-Πιέρ (γαλλικά: Karine Jean-Pierre, 13 Αυγούστου 1975), είναι Γαλλο-Αμερικανίδα πολιτική σύμβουλος, ακτιβίστρια και κυβερνητική αξιωματούχος, που υπηρετεί ως 35η Εκπρόσωπος Τύπου του Λευκού Οίκου στην προεδρία Μπάιντεν, από τον Μάιο του 2022. Είναι μέλος του Δημοκρατικού Κόμματος. 

Υπήρετησε επίσης, ως Αναπληρώτρια Εκπρόσωπος Τύπου του Λευκού Οίκου στην προεδρία Μπάιντεν από τον Ιανουάριο του 2021 έως τον Μάιο του 2022.

Διατέλεσε προσωπάρχης στην τότε υποψήφια αντιπρόεδρο των ΗΠΑ Κάμαλα Χάρις, κατά την προεδρική εκστρατεία του Τζο Μπάιντεν το 2020. Τον Νοέμβριο του 2020, ύστερα από την εκλογική νίκη Μπάιντεν-Χάρις, ανακοινώθηκε ότι θα υπηρετήσει ως Αναπληρώτρια Εκπρόσωπος Τύπου του Λευκού Οίκου υπό την Τζεν Σάκι. 

Στις 5 Μαΐου 2022, ο πρόεδρος Τζο Μπάιντεν, διόρισε την Ζαν-Πιέρ για να αναλάβει 35η Εκπρόσωπος Τύπου του Λευκού Οίκου, στις 13 Μαΐου 2022, ύστερα από την προαναγγελθείσα αποχώρηση της Τζεν Σάκι, από το αξίωμα. Στις 13 Μαΐου 2022, έγινε πρώτη έγχρωμη και η πρώτη ανοιχτά ομοφυλόφιλη που ανέλαβε Εκπρόσωπος Τύπου του Λευκού Οίκου. 

Έχει εργαστεί στο παρελθόν ως πολιτική αναλύτρια στο NBC News και στο MSNBC.

Βιογραφία 
Η Καρίν Ζαν-Πιέρ, γεννήθηκε τον Αύγουστο του 1975 στο Φορ-ντε-Φρανς της Μαρτινίκα από γονείς με καταγωγή από την Αϊτή. Στην ηλικία των 5 ετών, μετανάστευσε με την οικογένειά της στις Ηνωμένες Πολιτείες, και μεγάλωσε στο Κουίνς της Νέας Υόρκης. Αποφοίτησε από το Λύκειο "Kellenberg Memorial High School" το 1993 στο Χέμπστεντ της Νέας Υόρκης. Σπούδασε Βιολογία στο Τεχνολογικό Ινστιτούτο της Νέας Υόρκης (NYIT) και έλαβε πτυχίο (BS) το 1997. Πραγματοποίησε μεταπτυχιακές σπουδές πάνω στις Πολιτικές Επιστήμες και τη Δημόσια Διοίκηση στο Πανεπιστήμιο Κολούμπια, λαμβάνοντας μεταπτυχιακό δίπλωμα (MPA) το 2003.

Προσωπική ζωή  
Η Ζαν-Πιέρ, βρίσκεται σε σχέση με την δημοσιογράφο του CNN Σουζάν Μαλβιό, με την οποία έχουν υιοθετήσει μία κόρη. Από το 2020, διαμένουν στην Ουάσινγκτον Π.Κ.

Η Ζαν Πιέρ, μιλάει Αγγλικά, Γαλλικά και Αϊτινά Κρεολικά.

Παραπομπές

Εξωτερικοί σύνδεσμοι
 

__ΕΥΡΕΤΗΡΙΟ__

Εκπρόσωποι Τύπου του Λευκού Οίκου
Αξιωματούχοι του Λευκού Οίκου
Κυβερνητικοί αξιωματούχοι
Λευκός Οίκος
Προεδρία του Τζο Μπάιντεν
Πολιτικοί του Δημοκρατικού Κόμματος (ΗΠΑ)
ΛΟΑΤ πρόσωπα από τις ΗΠΑ
Απόφοιτοι του Πανεπιστημίου Κολούμπια
Αϊτινοί
Γαλλοαμερικανοί